ᱳᱥᱢᱟᱱᱤᱭᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ

ᱳᱥᱢᱟᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱦᱟᱭᱫᱽᱨᱟᱵᱟᱫᱽ, ᱛᱮᱞᱮᱝᱜᱟᱱᱟ, ᱵᱷᱟᱨᱚᱛ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱤᱭᱮᱴ ᱯᱚᱵᱽᱞᱤᱠ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱦᱟᱭᱫᱽᱨᱟᱵᱟᱫ ᱨᱮᱱ ᱗ ᱱᱤᱡᱟᱢ ᱢᱤᱨ ᱳᱥᱢᱟᱱ ᱟᱞᱤ ᱠᱷᱟᱱ ᱫᱚ ᱒᱙ ᱚᱜᱚᱥᱴ ᱑᱙᱑᱗ ᱦᱤᱞᱚᱜ ᱱᱚᱣᱟ ᱵᱮᱱᱟᱣ ᱞᱟᱹᱜᱤᱫ ᱢᱤᱫ ᱯᱷᱟᱨᱢᱟᱱ ᱮ ᱡᱟᱹᱛᱤ ᱞᱮᱫᱟ᱾ ᱱᱚᱣᱟ ᱫᱚ ᱮᱛᱚᱢ ᱵᱷᱟᱨᱚᱛ ᱨᱮᱭᱟᱜ ᱛᱮᱥᱟᱨ ᱢᱟᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ, ᱟᱨ ᱢᱟᱨᱮ ᱦᱟᱭᱫᱽᱨᱟᱵᱟᱫ ᱨᱮᱭᱟᱜ ᱯᱚᱱᱚᱛ ᱨᱮ ᱯᱩᱭᱞᱩ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱫᱚ ᱯᱩᱭᱞᱩ ᱵᱷᱟᱨᱚᱛ ᱨᱮᱱᱟᱜ ᱵᱤᱨᱫᱟᱹᱜᱟᱲ ᱠᱟᱱᱟ ᱡᱟᱦᱟᱸ ᱨᱮ ᱩᱨᱫᱩ ᱯᱟᱹᱨᱥᱤ ᱫᱚ ᱥᱮᱪᱮᱫ ᱨᱮᱭᱟᱜ ᱢᱟᱫᱷᱚᱢ ᱠᱟᱱᱟ, ᱡᱩᱫᱤ ᱦᱚᱸ ᱤᱝᱞᱤᱥ ᱫᱚ ᱫᱚᱨᱠᱟᱨ ᱥᱟᱛᱟᱢ ᱞᱮᱠᱟ ᱛᱮ ᱵᱮᱵᱷᱟᱨ ᱞᱮᱱᱟ᱾ ᱒᱐᱑᱒ ᱥᱟᱞ ᱦᱟᱹᱵᱤᱡ, ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱘᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱫᱤᱥᱚᱢ ᱠᱷᱚᱱ ᱓,᱗᱐᱐ ᱡᱮᱜᱮᱛᱟᱹᱨᱤ ᱯᱟᱹᱴᱷᱩᱣᱟᱹ ᱠᱚ ᱢᱮᱱᱟᱜ ᱠᱚᱣᱟ᱾ ᱳᱥᱢᱟᱱᱤᱭᱟ ᱫᱚ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱤᱥᱴᱚᱢ ᱠᱟᱱᱟ ᱡᱟᱦᱟᱸ ᱨᱮ ᱓ ᱞᱟᱠᱷ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱟᱹᱴᱷᱩᱣᱟᱹ ᱠᱚ ᱢᱮᱱᱟᱜ ᱠᱚᱣᱟ᱾ ᱳᱥᱢᱟᱱᱤᱭᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱫᱚ ᱢᱤᱫ ᱚᱠᱛᱚ ᱳᱥᱢᱟᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱤᱥᱴᱚᱢ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ᱾ ᱢᱮᱱᱠᱷᱟᱱ, ᱱᱤᱛᱚᱜ ᱫᱚ ᱠᱟᱞᱚᱡᱤ ᱱᱟᱨᱟᱭᱟᱱ ᱨᱟᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱦᱚᱲᱢᱚ ᱥᱟᱬᱮᱥ ᱟᱜ ᱟᱸᱜᱤᱵᱷᱟᱨ ᱨᱮ ᱢᱮᱱᱟᱜᱼᱟ᱾ ᱱᱟᱜᱟᱢ ᱥᱤᱞ ᱠᱮᱢᱯᱟᱥ ᱜᱚᱱᱚᱴᱷᱚᱱ ᱟᱨ ᱪᱟᱪᱞᱟᱣ ᱮᱠᱟᱰᱮᱢᱤᱠ ᱠᱷᱚᱸᱫᱽᱨᱚᱱ ᱧᱩᱛᱩᱢᱟᱱ ᱦᱚᱲ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ